»I politik er der en tendens til, at spillet bliver et mål i sig selv. Og ender man først der, er man fortabt i forhold til, hvad man egentlig burde være her for. Man skal hele tiden holde fast i, at det handler om andet og mere end spillet. Men konsekvensen af den indstilling kan ikke være, at man trækker sig fra spillet. Kampen om magten er ikke noget, jeg finder nogen selvstændig glæde ved, men jeg har et afklaret forhold til det, for det er fuldkommen nødvendigt, hvis man vil være en del af politik. Man må gå ind i det helt og fuldt og spille for at vinde. Man må gøre, hvad der kræves, for at håndtere de situationer, man er anbragt i, på de betingelser, der knytter sig til situationerne,« siger Bjarne Corydon